Danick Snelder (n. 22 mai 1990, în Pijnacker) este o handbalistă neerlandeză care joacă pentru clubul maghiar FTC-Rail Cargo Hungaria. Snelder, care evoluează pe postul de pivot, este căpitanul echipei naționale a Țărilor de Jos și a participat cu aceasta la Campionatul Mondial din 2011, desfășurat în Brazilia. În 2015, ea a câștigat cu Olanda medalia de argint la Campionatul Mondial din Danemarca, iar în 2016, medalia de argint la Campionatul European din Suedia.